شەفەق نیوز/ سەرچەوەیگ ئەمنی لە دیالە، ئمڕوو جومعە، خەوەردا لە چارەکردن مادەی تەقەمەنیگ ک پەیام هەڕەشەیگ هەڵگردۊ  ماڵ ئەندامیگ ئەمنی لە دەورگرد قەزای خانەقین لە پارێزگای دیالە.
سەرچەوەگە وە ئاژانس شەفەق نیوز خەوەردا، " دەزگای ئەمنی چارەسەر مادەی تەقەمەنیەگە کردنە ک نارنجەیگ بۊیە ک نامەیگ هەڕەشە وەرگەردی بۊە خریاسە ماڵ پیاویگ ئەمنی لە ناوچەی دارەکونارە لە دەوروبەر خانەقین، وەبی هۊیچ زەرەردیگ ماددی یا گیانی".
